《景伯录示太守湖上唱酬舍弟既赋二章辄亦次韵》
宋代·李益谦

红尘扰扰倦追陪，独向湖山襟抱开。
每为清风携枕席，几因狂抱倒瓶罍。
丛书久伴天随隐，五裤今逢叔度来。
再待海沂歌咏达，同看给札汉家台。

作者简介：李益谦，字相之（《天台续集别编》卷二），奉符（今山东泰安东南）人。南渡后侨寓临海（今属浙江）。擢子。孝宗乾道初为户部员外郎（《盘洲文集》卷一九《李益谦户部员外郎制》）。官至吏部侍郎。事见《嘉定赤城志》卷三四《李擢传》。今录诗四首。